b'\n_START_ARTICLE_\nDeilig er jorden (TV-serie)\n_START_SECTION_\nOm serien\n_START_PARAGRAPH_\nKonseptet gikk ut p\xc3\xa5 at Gylver inviterte gjester \xc2\xabhjem\xc2\xbb til seg for \xc3\xa5 snakke om alt fra fordommer, til tro, tvil og det kristne budskap. \xc2\xabDeilig er jorden\xc2\xbb var en flerkameraproduksjon, med et studio innredet som en leilighet. Serien etterfulgte den suksessfulle livssynsserien N\xc3\xa5de den som tror._NEWLINE_Den \xc2\xabgode samtalen\xc2\xbb fikk mye rom i programmet. Programmene var temabasert, og i l\xc3\xb8pet av serien fikk hun bes\xc3\xb8k av gjester som snakket om tilgivelse og forsoning, engler, spisevegring, helbredelse, om \xc3\xa5 komme til tro og himmel og helvete, for \xc3\xa5 nevne noen. Av og til var det bes\xc3\xb8k av kjente mennesker, men f\xc3\xb8rst og fremst var dette et program med vanlige folk. Sentralt i programmet sto dagboken, hvor Sunniva satte tema for programmet, og fikk lov til \xc3\xa5 mene noe rundt de forskjellige gjestene og temaene.'